Heiki Valk

Heiki Valk (sündinud 7. mail 1959 Tartus) on eesti arheoloog.

Valk uurib Eesti keskaega ja hilisrauaaega ning seejuures huvitub eelkõige Kagu-Eestist ja Setomaast. Aastatel 2008–2013 oli ta Õpetatud Eesti Seltsi esimees.

Hariduskäik
Ta on lõpetanud 1977. aastal Tartu 2. Keskkooli.

1983. aastal lõpetas Tartu Riikliku Ülikooli ajalooteaduskonna. 1992. aastal kaitses Tartu Ülikoolis magistritöö "Lõuna-Eesti talurahva matmiskombestik ja selle uskumuslikud tagamaad 13.–17/18. sajandil". 2001. aastal kaitses Tartu Ülikoolis doktoritöö "Rural Cemeteries of Southern Estonia 1225–1800 AD".

 Erialane töö ja ühiskondlik tegevus 
pisi|Heiki Valk Õpetatud Eesti Seltsi koosolekul 23. jaanuaril 2008
 Tartu arheoloogia teadusnõukogu sekretär aastatel 1992–1999.
 Õpetatud Eesti Seltsi sekretär aastatel 1993–1996, aseesimees aastatel 1997–2008, esimees 2008–2013, alates 2013. aastast taas aseesimees.
 Tartu Ülikooli ajaloo osakonna nõukogu liige alates 1995. aastast.
 Eesti arheoloogimälestiste ekspertnõukogu liige alates 1996. aastast.
 Arheoloogiliste välitööde ülevaadete toimetuskolleegiumi liige alates 1999. aastast.
 Eesti Teadusfondi humanitaarteaduste ekspertnõukogu liige arheoloogia alal aastatel 2000–2009.
 FU IX kongressi arheoloogiatoimkonna esimees 2000. aastal.
 Tartu Ülikooli Lõuna-Eesti uuringute keskuse nõukogu liige alates 2002. aastast.
 Tallinna Ülikooli Keskaja keskuse liige alates 2007. aastast.
 Kultuuriministeeriumi valdkondliku arengukava "Ajaloolised looduslikud pühapaigad" juhtnõukogu liige alates 2008. aastast.
 Setomaa kultuuriprogrammi teadusnõukogu esimees aastatel 2008–2012 ja Seto Instituudi teadusnõukogu esimees alates 2012. aastast.
 Tartu Ülikooli looduslike pühapaikade ekspertgrupi liige alates 2009. aastast. 
 Eesti Kunstiakadeemia muinsuskaitse ja restaureerimise osakonna doktorinõukogu liige alates 2010. aastast. 
 Muinsuskaitseameti looduslike pühapaikade ekspertkomisjoni esimees alates 2010. aastast.
 SA Seto Instituut nõukogu esimees alates 2010. aastast. 
 Tartu Ülikooli professor alates 2021. aastast.

 Uurimisvaldkonnad 
 Eesti kesk- ja varauusaegsed kalmistud ning matmiskombestik
 Kesk- ja uusaegne rahvausund ning sellega seotud kultuuriprotsessid
 Lõuna-Eesti muistised ja asustuslugu, sh Setomaa ajalugu
 Ristiusustamise kajastumine Eesti arheoloogilises materjalis
 Viljandi tekke- ja arengulugu
 Viljandi muinasasustus ja varakeskaeg
 Looduslikud pühapaigad

 Teoseid 
 Laar, Mart; Vahtre, Lauri; Valk, Heiki 1989. Kodu lugu I–II. Tallinn: Loomingu Raamatukogu. 
 Valk, Heiki 1992. Lõuna-Eesti talurahva matmiskombestik ja selle uskumuslikud tagamaad 13.–17/18. sajandil. Magistritöö. Tartu: Tartu Ülikool. 
 Valk, Heiki 2001. Rural cemeteries of Southern Estonia 1225–1800 AD. Doktoritöö. Visby: Gotland University College, Centre for Baltic Studies.
 Laul, Silvia; Valk, Heiki 2007. Siksälä: a community at the frontiers: Iron Age and Medieval. Tartu: Tartu Ülikool.
 Valk, Heiki; Lillak, Anti; Selart, Anti; Aun, Mare (Koost., Toim.) 2009. Setomaa koguteos 2. Vanem ajalugu muinasajast kuni 1920. aastani. Tartu: Eesti Rahva Muuseum. 
 2012. Eesti ajalugu. II, Eesti keskaeg. (Kaasautor.) Tartu: Tartu Ülikool. 

 Tunnustus 
 1989 Virumaa kirjandusauhind ("Kodu lugu I–II" koos Mart Laari ja Lauri Vahtrega)
 1995 Vabariigi Presidendi rahvaluule kogumispreemiaRahvaluule kogumispreemia president.ee
 2001 Valgetähe V klassi teenetemärk
 2009 Tartu Ülikooli medal
 2017 Eesti Vabariigi teaduspreemia humanitaarteaduste alal "Riikliku preemia pikaajalise teadus- ja arendustöö eest pälvisid Gennadi Vainikko ja Enn Tõugu" ERR, 10. veebruar 2017.
 2022 Muinsuskaitseameti parima uurija auhind

 Isiklikku 
Heiki Valgu isa oli metsateadlane Uno Valk ning tema vend on rahvaluuleteadlane Ülo Valk.

Heiki Valgu abikaasa oli teoloog Pille Valk. Nende lapsed on rahvamuusik Toomas Valk, pedagoog Katrin Soon ja noorsootöötaja Kristiina Valk.

 Viited 

 Välislingid 




Kategooria:Eesti ajaloolased
Kategooria:Eesti arheoloogid
Kategooria:Tartu Ülikooli humanitaarteaduste ja kunstide valdkonna professorid
Kategooria:Õpetatud Eesti Seltsi esimehed
Kategooria:Tartu Ülikooli ajalooteaduskonna vilistlased‎
Kategooria:Miina Härma Gümnaasiumi vilistlased
Kategooria:Valgetähe V klassi teenetemärgi kavalerid
Kategooria:Rahvaluule kogumispreemia laureaadid
Kategooria:Sündinud 1959